钦定古今图书集成/明伦汇编/闺媛典/第285卷 > 皇清十八 > 王羹和妻张氏
## 钦定古今图书集成/明伦汇编/闺媛典/第285卷 > 皇清十八 > 王羹和妻张氏

按《合肥县志》：张氏，王羹和妻。和死，氏啼曰：“夫死无子，安得独生？” 亲戚进以食，强起之。于是典衣为夫殡殓。翁姑柩暴腐，未葬，氏急甚，里人咸乐助之。复辞曰：“以王氏父母，而他人代为之葬，是重吾夫，不孝也。” 手殓其骸骨瘗之。一婢名采芹，感其节，不嫁，同守终身。